open-index/open-wikipedia-markdown huggingface dataset:
งานสัปดาห์หนังสือแห่งชาติ

[thumb|งานสัปดาห์หนังสือแห่งชาติประจำปี 2566 ที่[ศูนย์การประชุมแห่งชาติสิริกิติ์ ถนนรัชดาภิเษก แขวงคลองเตย เขตคลองเตย กรุงเทพมหานคร]]
**งานสัปดาห์หนังสือแห่งชาติ** () เป็นงานจำหน่ายหนังสือและสื่อการศึกษา ที่มีบริษัทผู้ผลิตหนังสือ สำนักพิมพ์และร้านหนังสือ ร่วมออกร้านมากที่สุดในประเทศไทย ตามปกติจะจัดขึ้นในราวปลายเดือนมีนาคม ถึงต้นเดือนเมษายนของทุกปี 

## ประวัติ
งานสัปดาห์หนังสือแห่งชาติ เริ่มจัดขึ้นเป็นครั้งแรกเมื่อปี พ.ศ. 2515 โดยกรมวิชาการ กระทรวงศึกษาธิการ และคณะกรรมการพัฒนาหนังสือแห่งชาติ ร่วมกันจัดขึ้น (ต่อมา สมาคมผู้จัดพิมพ์และผู้จำหน่ายหนังสือแห่งประเทศไทย เข้าร่วมเป็นผู้จัดงานในภายหลัง) และได้กราบบังคมทูลเชิญสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินทรงเป็นองค์ประธานเปิดงานเป็นประจำทุกปี ต่อมาในปี พ.ศ. 2544 ได้เพิ่มการจัดงานสัปดาห์หนังสือนานาชาติ () ไปพร้อมกันด้วย 

### งานมหกรรมหนังสือระดับชาติ
*งานมหกรรมหนังสือระดับชาติ* (; เดิมชื่องานมหกรรมหนังสือและสื่อการศึกษาระดับชาติ) เป็นงานจำหน่ายหนังสือและสื่อการศึกษาในส่วนกลาง ซึ่งจัดโดยสมาคมผู้จัดพิมพ์และผู้จำหน่ายหนังสือแห่งประเทศไทย ตามปกติจะจัดขึ้นในช่วงเดือนตุลาคมของทุกปี เริ่มจัดขึ้นเป็นครั้งแรกเมื่อปี พ.ศ. 2539

## สถานที่จัดงาน
งานสัปดาห์หนังสือแห่งชาติครั้งแรก จัดงานขึ้นที่บริเวณโรงละครแห่งชาติ จากนั้นมีการย้ายสถานที่จัดงานไปหลายแห่ง ได้แก่สวนลุมพินี โรงเรียนหอวัง ท้องสนามหลวง คุรุสภา และถนนลูกหลวง ข้างกระทรวงศึกษาธิการ ส่วนงานมหกรรมหนังสือระดับชาติครั้งแรกจัดที่ แฟชั่นไอส์แลนด์ ต่อมาได้ย้ายไปจัดที่ท้องสนามหลวง ในภายหลังทั้งสองงานได้จัดขึ้น ณ ศูนย์การประชุมแห่งชาติสิริกิติ์ มาโดยตลอด

ในปี พ.ศ. 2562-2563 งานมหกรรมหนังสือระดับชาติ รวมทั้งงานสัปดาห์หนังสือแห่งชาติ ได้ย้ายไปจัดที่ศูนย์แสดงสินค้าและการประชุม อิมแพ็ค เมืองทองธานี **ตำบลบ้านใหม่ อำเภอปากเกร็ด จังหวัดนนทบุรี** เป็นการชั่วคราว เนื่องจากศูนย์การประชุมแห่งชาติสิริกิติ์ปิดปรับปรุง ส่วนในปี พ.ศ. 2564 จัดที่**ศูนย์นิทรรศการและการประชุม**ไบเทค บางนา ถนนเทพรัตน แขวงบางนาใต้ เขตบางนา กรุงเทพมหานคร ควบคู่กับการจัดงานออนไลน์

ในปี พ.ศ. 2565 งานสัปดาห์หนังสือแห่งชาติและงานสัปดาห์หนังสือนานาชาติ จัดที่สถานีกลางกรุงเทพอภิวัฒน์ ถนนเทอดดำริ แขวงจตุจักร เขตจตุจักร กรุงเทพมหานคร เพื่อเป็นการฉลองการจัดงานครบรอบ 50 ปี และครบรอบ 125 ปี การรถไฟแห่งประเทศไทย ส่วนงานมหกรรมหนังสือระดับชาติในช่วงปลายปี ได้ย้ายกลับไปจัดที่ศูนย์การประชุมแห่งชาติสิริกิติ์ตามเดิม และปีต่อมาในงานสัปดาห์หนังสือแห่งชาติ ได้ขยายเวลาปิดไปจนถึงเที่ยงคืนเฉพาะ 3 วันแรกของการจัดงาน

## อ้างอิง

## แหล่งข้อมูลอื่น
* สมาคมผู้จัดพิมพ์และผู้จำหน่ายหนังสือแห่งประเทศไทย ผู้จัดงาน
* เว็บไซต์รวมเกี่ยวกับงานหนังสือแห่งชาติ

ห
หมวดหมู่:หนังสือ
หมวดหมู่:เหตุการณ์ประจำปีในประเทศไทย
สมาคมผู้จัดพิมพ์และผู้จำหน่ายหนังสือแห่งประเทศไทย

**สมาคมผู้จัดพิมพ์และผู้จำหน่ายหนังสือแห่งประเทศไทย** หรือ **ส.พ.จ.ท.** (The Publishers and Booksellers Association of Thailand; PUBAT) เป็นองค์กรศูนย์กลางของผู้จัดพิมพ์และผู้จำหน่ายหนังสือในประเทศไทย ผู้ร่วมจัดงานสัปดาห์หนังสือแห่งชาติ ควบคู่กับงานสัปดาห์หนังสือนานาชาติ รวมถึงงานมหกรรมหนังสือระดับชาติ เป็นประจำทุกปี

## ประวัติ
สมาคมผู้จัดพิมพ์และผู้จำหน่ายหนังสือแห่งประเทศไทย ริเริ่มขึ้นเมื่อปี พ.ศ. 2502 โดยนักวิชาการด้านการศึกษากลุ่มหนึ่ง ประกอบด้วย หม่อมหลวงมานิจ ชุมสาย, อภัย จันทวิมล, กำธร สถิรกุล เป็นต้น มีความเห็นว่าสำนักพิมพ์ทั้งหลาย ต่างก็ดูแลตัวเองเป็นหลัก ไม่มีการรวมตัวกันอย่างจริงจัง จึงไม่อาจพัฒนากิจการพิมพ์ของประเทศไทยให้ทัดเทียมกับนานาชาติได้ หม่อมหลวงมานิจ ซึ่งเป็นผู้ประกอบการโรงพิมพ์อยู่ด้วย จึงมีแนวคิดว่าจะเป็นคนกลาง โดยเชิญชวนจิตต์ แพร่พานิช เจ้าของกิจการสำนักพิมพ์แพร่พิทยาที่มีชื่อเสียงในขณะนั้น กับชัย จิตติเดชารักษ์ ผู้จัดจำหน่ายหนังสือรายใหญ่ในขณะนั้น มาร่วมกันก่อตั้งสมาคมฯ ขึ้นเมื่อปี พ.ศ. 2503

## ทำเนียบนายกสมาคมฯ
* หม่อมหลวงมานิจ ชุมสาย (พ.ศ. 2503 – พ.ศ. 2525 และ พ.ศ. 2528 – พ.ศ. 2529)
* ธรรมนูญ เรืองศิลป์ จากสำนักพิมพ์เรืองศิลป์ (พ.ศ. 2525)
* วาทิน ตันตินิรันดร์ จากสำนักพิมพ์ปาณยา (พ.ศ. 2526)
* นงเยาว์ ทวีวัฒนสาร จากสำนักพิมพ์รวมสาส์น (พ.ศ. 2527)
* วิริยะ สิริสิงห จากสำนักพิมพ์ชมรมเด็ก (พ.ศ. 2530 – พ.ศ. 2533, พ.ศ. 2536 – พ.ศ. 2537 (รักษาการ), พ.ศ. 2538 – พ.ศ. 2539)
* สมหมาย สีมากุล จากศูนย์หนังสือกรุงเทพ (พ.ศ. 2533 – พ.ศ. 2535)
* นิดดา หงษ์วิวัฒน์ จากสำนักพิมพ์แสงแดด (พ.ศ. 2539 – พ.ศ. 2543)
* สุวดี จงสถิตย์วัฒนา จากบริษัท นานมีบุ๊คส์ จำกัด (พ.ศ. 2543 – มิถุนายน พ.ศ. 2546)
* ธนะชัย สันติชัยกูล จาก บริษัท เนชั่นมัลติมีเดียกรุ๊ป จำกัด (มหาชน) (กรกฎาคม พ.ศ. 2546 – มิถุนายน พ.ศ. 2550)
* ริสรวล อร่ามเจริญ จากบริษัท แปลนฟอร์คิดส์ จำกัด (กรกฎาคม พ.ศ. 2550 – มิถุนายน พ.ศ. 2554)
* **วรพันธ์ โลกิตสถาพร** จากบริษัท สถาพรบุ๊คส์ จำกัด (กรกฎาคม พ.ศ. 2554 – ปัจจุบัน)

## กิจกรรมของสมาคมฯ
### กิจกรรมภายในประเทศ
* เป็นผู้จัดงานสัปดาห์หนังสือแห่งชาติ และ งานสัปดาห์หนังสือนานาชาติ ร่วมกับคณะกรรมการพัฒนาหนังสือแห่งชาติ และกรมวิชาการ กระทรวงศึกษาธิการ
* เป็นผู้จัดงานมหกรรมหนังสือและสื่อการศึกษาระดับชาติ ร่วมกับสมาพันธ์องค์กรเพื่อพัฒนาหนังสือและการอ่าน
* เป็นผู้จัดงานมหกรรมหนังสือสู่ภูมิภาค
* เป็นผู้จัดการอบรมสัมมนา เพื่อให้ความรู้แก่สมาชิก
* เป็นผู้จัดตั้งมูลนิธิหนังสือเพื่อเด็ก

### กิจกรรมในต่างประเทศ
* เข้าร่วมงานแสดงหนังสือในต่างประเทศ เช่น ไต้หวัน, ประเทศอิตาลี, ญี่ปุ่น, สหรัฐอเมริกา, ประเทศเกาหลีใต้, ประเทศเยอรมนี เป็นต้น
* เป็นสมาชิกในองค์กรระหว่างประเทศ ดังนี้ Asian Pacific Publishers Association (APPA), International Publishers Association (IPA) และ International Board on Books for Young People (IBBY)

## อ้างอิง

## แหล่งข้อมูลอื่น
* สมาคมผู้จัดพิมพ์และผู้จำหน่ายหนังสือแห่งประเทศไทย
* Thailand Book Fair
* งานสัปดาห์หนังสือแห่งชาติ และ งานสัปดาห์หนังสือนานาชาติ
* งานมหกรรมหนังสือและสื่อการศึกษาระดับชาติ 

ผู้จัดพิมพ์
หมวดหมู่:สำนักพิมพ์ไทย
หมวดหมู่:สิ่งพิมพ์ไทย
กฎหมายลูก

**กฎหมายลูก** เป็นภาษาปาก หมายถึง กฎหมายลำดับรอง คือ กฎหมายที่ออกโดยอาศัยอำนาจตามกฎหมายอื่น เช่น

* กฎกระทรวง
* กฎมหาเถรสมาคม
* กฎองค์การ
* กติกาสงฆ์
* ข้อกำหนด
* ข้อบังคับ
* ข้อบัญญัติ
* ข้อบัญญัติส่วนท้องถิ่น
* คำสั่ง
* เทศบัญญัติ
* ประกาศ
* พระราชกำหนด
* พระราชบัญญัติ
* พระราชกฤษฎีกา
* ระเบียบ
* สังฆาณัติ
* สังฆบัญชา
* หัตถเลขา
* โองการ
.se

**.se** เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับประเทศสวีเดน เริ่มใช้ครั้งแรกเมื่อ พ.ศ. 2529

## ดูเพิ่ม
* Domain Name System
* โดเมนระดับบนสุดตามรหัสประเทศ

se
พระพรต

**พระพรต** เป็นตัวละครในเรื่องรามเกียรติ์ มีกายสีแดง คือจักรแก้วของพระนารายณ์อวตารลงมาพร้อมกับพระราม พระพรตเป็นโอรสของท้าวทศรถกับพระนางไกยเกษี ท้าวไกยเกษผู้เป็นตาได้ขอพระพรตไปอยู่ด้วยที่กรุงไกยเกษพร้อมพระสัตรุด

นางไกยเกษีผู้เป็นมารดานั้นเป็นต้นเหตุที่ทำให้พระรามต้องออกเดินดง 14 ปี กล่าวคือ ครั้งหนึ่งท้าวทศรถรบกับอสูรปทูตทันต์ ท้าวทศรถทรงนั่งรถศึกโดยมีพระนางไกยเกษีร่วมรบด้วย รถทรงถูกศรของยักษ์เพลาล้อหลุด นางเห็นจึงนำแขนของตนใส่ไปแทนเพลาล้อ และช่วยสังหารอสูรปทูตทันต์แทนท้าวทศรถ จนท้าวทศรถมีชัยชนะแก่ข้าศึก ท้าวทศรถดีใจมากประทานพรว่าจะให้สิ่งที่ต้องการทุกประการหากนางต้องการ

เมื่อเวลาผ่านไปนางนึกได้จึงทูลขอบัลลังก์อโยธยาให้แก่พระพรตโอรสของตน และให้พระรามออกไปเดินป่าเป็นเวลา 14 ปี ท้าวทศรถได้ฟังเช่นนั้นจึงต้องยอมตามที่นางขอและตรอมใจตาย พระพรตทราบเรื่องก็เสียใจและโกรธถึงขั้นจะฆ่าแม่ แต่ถูกห้ามไว้ก่อน อีกทั้งสองแม่ลูกยังถูกสั่งห้ามไม่ให้ถวายพระเพลิงพระศพท้าวทศรถ หลังจากนั้นพระพรตเดินทางไปเชิญพระรามให้กลับมาครองราชย์ แต่พระรามปฏิเสธ พระพรตจึงนำฉลองพระบาทของพระรามกลับเมืองแทน และถวายคำปฏิญาณว่าหากครบ 14 ปี พระรามยังไม่กลับเมือง ตัวเองจะขอโดดเข้ากองไฟ

พระรามได้ให้พระพรตและพระสัตรุดเป็นแม่ทัพไปปราบทศพินที่กรุงลงกา รบกับท้าวจักรวรรดิที่กรุงมลิวัน และท้าวคนธรรพ์นุราชที่มายึดกรุงไกยเกษ

## ลักษณะและสี
สีแดงชาด 1 หน้า 2 มือ ชฎามนุษย์ หรือ มงกุฏยอดชัย

หมวดหมู่:ตัวละครในรามเกียรติ์
หมวดหมู่:ตัวละครที่เป็นพระมหากษัตริย์
.mn

**.mn** เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับประเทศมองโกเลีย เริ่มใช้ครั้งแรกเมื่อ พ.ศ. 2538

## ดูเพิ่ม
* Domain Name System
* โดเมนระดับบนสุดตามรหัสประเทศ

mn
พระสัตรุด

**พระสัตรุด** () คือคทาของพระนารายณ์อวตารลงมาพร้อมกับพระองค์ พระสัตรุดเป็นโอรสของท้าวทศรถกับนางสมุทรชา เป็นพระอนุชาฝาแฝดของพระลักษมณ์ เป็นจอมทัพร่วมกับพระพรตผู้เป็นพระเชษฐา ตอนศึกกรุงลงกาครั้งที่ 2 และศึกเมืองมลิวัน แม้พระสัตรุดจะเป็นพระอนุชาร่วมพระมารดากับพระลักษมณ์ แต่พระสัตรุดสนิทสนมกับพระพรตมากกว่า เนื่องจากต้องไปอยู่ที่เมืองไกยเกษอันเป็นเมืองของท้าวไกยเกษ พระอัยกาของพระพรต ในขณะที่พระรามกับพระลักษมณ์ยังคงอยู่ที่เมืองอโยธยา 

เมื่อกรุงลงกาเกิดกบฏไพนาสุริยวงศ์ พระรามส่งพระพรตกับพระสัตรุดไปปราบ ทั้งสองพระองค์ทำศึกมลิวัน พระสัตรุดถูกหอกเมฆพัทของสุริยาภพ ถูกศรเหราพตของบรรลัยจักร และพระสัตรุดได้ฆ่านนยุพักตร์โอรสท้าวจักรวรรดิ เมื่อครั้งศึกท้าวคนธรรพ์นุราชยึดกรุงไกยเกษ พระสัตรุดก็เดินทางไปทำศึกพร้อมกับพระพรต พระมงกุฎ พระลบ 

พระนามพระสัตรุดในรามเกียรติ์เขียน สัตรุด แต่ในรามายณะเขียน ศตฺรุฆฺน (อ่านว่า สะ-ตฺรุ-คฺนะ) แปลว่า ผู้สังหารศัตรู

## ลักษณะและสี
สีม่วงอ่อน 1 หน้า 2 มือ ชฎามนุษย์ หรือมงกุฎยอดชัย

หมวดหมู่:ตัวละครในรามเกียรติ์
สุครีพ

**สุครีพ** เป็นพญาวานรในเรื่องรามเกียรติ์ มีกายสีแดง เป็นลูกชายของพระอาทิตย์กับนางกาลอัจนา เป็นทหารเอกของพระราม มีศักดิ์เป็นน้าของหนุมาน

เมื่อพระฤๅษีโคดมสามีของนางกาลอัจนา รู้ความจริงจากนางสวาหะว่าสุครีพไม่ใช่ลูกของตน แต่เป็นลูกชู้ จึงสาปให้กลายเป็นลิงพร้อมกับพาลี (กากาศ) ผู้เป็นพี่ชายซึ่งเป็นลูกชู้กับพระอินทร์ แล้วไล่เข้าป่าไป พระอินทร์กับพระอาทิตย์ได้เนรมิตเมืองขีดขินให้ปกครอง โดยมีพาลีเป็นกษัตริย์และสุครีพเป็นอุปราช พาลีกับสุครีพได้เคยไปช่วยชะลอเขาพระสุเมรุ พระอิศวรหวังจะมอบนางดาราเป็นรางวัลให้แก่สุครีพ แต่ครั้งนั้นมีพาลีมารับรางวัลผู้เดียว พาลีสาบานว่าหากตนเอารางวัลของน้องมาเป็นของตน ขอให้ถูกศรพระนารายณ์สิ้นชีพ แต่สุดท้ายพาลีก็ผิดสัตย์เอานางดารามาเป็นชายาของตน

วันหนึ่งควายทรพีเดินทางมาท้าสู้กับพาลี พาลีจึงสั่งสุครีพไว้ว่าตอนที่ตัวเองเข้าไปสู้กับทรพีในถ้ำ หากเลือดที่ไหลออกจากถ้ำมีสีจาง ให้ปิดปากถ้ำเสียเพราะเป็นเลือดพาลี พาลีฆ่าทรพีตาย เลือดที่ไหลออกจากถ้ำเป็นเลือดของทรพีซึ่งมีสีเข้ม แต่เกิดฝนตกลงมาจนทำให้เลือดมีสีจางลง สุครีพเข้าใจผิดคิดว่าพาลีตายจึงเอาหินปิดปากถ้ำ พาลีโกรธสุครีพมากจึงพังถ้ำออกมาและขับไล่สุครีพออกจากเมือง ต่อมาหนุมานได้พาสุครีพไปพบพระราม สุครีพขอพระรามให้สังหารพาลีที่ผิดคำสาบานเรื่องนางดารา

เมื่อพาลีตายแล้ว สุครีพก็ขึ้นเป็นเจ้าเมืองขีดขินและรวบรวมไพร่พลวานรเพื่อช่วยพระรามทำศึก สุครีพได้รับความไว้วางพระทัยจากพระรามให้เป็นผู้จัดการกองทัพ ออกรบสู้กับกองทัพของกรุงลงกาอยู่เสมอ ครั้งเสร็จศึกกรุงลงกา สุครีพได้รับแต่งตั้งเป็น **พญาไวยวงศามหาสุรเดช** ครองกรุงขีดขิน

‎

หมวดหมู่:ตัวละครในรามเกียรติ์
หมวดหมู่:ตัวละครที่เป็นพระมหากษัตริย์
หมวดหมู่:ตัวละครที่เป็นลิง
สหัสเดชะ

[thumb|200px|[ทวารบาลสหัสเดชะ ที่วัดพระแก้ว]]

**สหัสเดชะ** (แปลว่า มีกำลังนับพัน) เป็นรากษสกายสีขาว เจ้าเมืองปางตาล มี 1,000 หน้า 2,000 มือ ร่างกายสูงใหญ่ดั่งเขาอัศกรรม มีกระบองวิเศษที่พระพรหมประทานให้มีฤทธิ์คือต้นชี้ตายปลายชี้เป็นและได้รับพรเมื่อข้าศึกหรือศัตรูเห็นจงหนีหายไปด้วยความกลัว เมื่อพญามูลพลัมรู้ว่าทศกัณฐ์เพื่อนของตนกำลังรบกับพระรามอยู่จึงคิดจะช่วยโดยชวนสหัสเดชะพี่ชายของตนไปออกรบด้วยกัน ภายหลังด้วยความชะล่าใจของตนจึงถูกหนุมานใช้กลอุบายแปลงเป็นลิงน้อยหลอกเอากระบองวิเศษมาหักทิ้ง และฆ่าสหัสเดชะตายในที่สุด

สหัสเดชะ เป็นหนึ่งในยักษ์ทวารบาลสองตน ที่ยืนเฝ้าประตูทางเข้าพระอุโบสถวัดพระศรีรัตนศาสดารามและวัดอรุณราชวราราม คู่กับทศกัณฐ์ เพราะถือว่าเป็น ยักษ์ที่มีฤทธิ์มากดุจเดียวกับทศกัณฐ์

## ลักษณะ[[หัวโขน]]
หน้ายักษ์สีขาว ทำเป็นหน้า 4 ชั้น หรือ 5 ชั้น ชั้นแรกหน้าปกติ 1 หน้า หน้าเล็ก ๆ 3 หน้า เรียงอยู่ตรงท้ายทอย ชั้นที่ 2 3 4 ทำเป็นหน้าเล็ก 4 หน้า ชั้นบนสุดทำเป็น 2 แบบ แบบหน้ายักษ์ แบบหน้าพรหม ปากแสยะตาโพลง สวมมงกุฎชัย

## อ้างอิง

หมวดหมู่:ตัวละครในรามเกียรติ์
หมวดหมู่:ตัวละครที่เป็นยักษ์
หมวดหมู่:ตัวละครที่เป็นพระมหากษัตริย์
ตาฮีตีเอตี

**ตาฮีตีเอตี** () คือกลุ่มดนตรีป็อปฝรั่งเศส ก่อตั้งเมื่อ ค.ศ. 1992 ที่เมืองรูอ็อง ประเทศฝรั่งเศส 

ชื่อของกลุ่มมีที่มาจากคำขวัญบนเสื้อยืด ดนตรีของพวกเขาผสมผสานดนตรีป็อปที่โน้มเอียงไปทางโซล เนื้อร้องของเพลงเป็นภาษาอังกฤษ พวกเขาประสบความสำเร็จพอสมควรในประเทศญี่ปุ่น

## สมาชิก
### สมาชิกปัจจุบัน
* Xavier Boyer: ร้องนำ, กีตาร์, เบส, คีย์บอร์ด, เปียโน
* Médéric Gontier: กีตาร์, ร้องนำ, คีย์บอร์ด
* Sylvain Marchand: กลอง, เพอร์คัชชัน, คีย์บอร์ด, เปียโน
* Pedro Resende: เบส, โปรแกรมมิง, คีย์บอร์ด, เพอร์คัชชัน, ร้องนำ
* Raphaël Léger: กลอง, เพอร์คัชชัน, คีย์บอร์ด, ร้องนำ
* Hadrien Grange: คีย์บอร์ด, เพอร์คัชชัน, ร้องนำ (2012–ปัจจุบัน)

### อดีตสมาชิก
* Julien Barbagallo: กลอง, เพอร์คัชชัน, คีย์บอร์ด, ร้องนำ (2008–2012)

## ผลงาน
### อัลบั้มเต็ม
*1999 *Puzzle*
*2002 *Wallpaper For The Soul*
*2005 *Fosbury*
*2008 *Activity Center*
*2011 *The Past, the Present & the Possible*
*2014 *Ballroom*
*2018 *The Sunshine Beat Vol. 1*
*2022 *Here With You*

### อีพี
*2000 *Heartbeat Remix*
*2001 *Extra Pieces*
*2001 *I.S.A.A.C.*
*2001 *Songs From Outer Space*
*2003 *A Piece Of Sunshine*
*2004 *Extra Pieces Of Sunshine*
*2005 *Sotomayor*
*2008 *Joulupukki*
*2010 *Solitary Bizness*
*2013 *Bang*
*2016 *... And the Rest Is Just Crocodile Tears*

### อัลบั้มรวมเพลง
*2003 *A Piece of Gold*
*2005 *Unusual Sounds*
*2010 *Singles Club*
*2019 *Fear Of An Acoustic Planet*

## อ้างอิง

## แหล่งข้อมูลอื่น
* เว็บไซต์อย่างเป็นทางการของตาฮีตีเอตี
* หน้า MySpace ของตาฮีตีเอตี

หมวดหมู่:กลุ่มดนตรีสัญชาติฝรั่งเศส
หมวดหมู่:กลุ่มดนตรีที่ก่อตั้งในปี พ.ศ. 2535
หมวดหมู่:วงกลุ่มสี่
หมวดหมู่:วงกลุ่มหก
โคนามิ

**โคนามิ** () เป็นบริษัทผลิตและพัฒนาวิดีโอเกม ของเล่น การ์ดของเล่น การ์ตูน ชั้นนำจากประเทศญี่ปุ่น บริษัทก่อตั้งในปี พ.ศ. 2512 ที่นครโอซากะ โดยคำว่า "โคนามิ" มีที่มาจากตัวอักษรแรกของนามสกุลของผู้ร่วมก่อตั้งได้แก่ คาเงมาสะ โคซึกิ (**KO**uzuki), โยชิโนบุ นากามะ (**NA**kama), ฮิโระ มัตสึดะ (**M**atsuda) และ โชคิจิ อิชิฮารา (**I**shihara)

## ประวัติ

## หมายเหตุ
* โคนามิผลิตเกมที่มีชื่อเสียงออกมาเป็นจำนวนมาก เช่น วินนิง อีเลฟเวน, คอนทร่า, ทวินบี, กราดิอุส, พาโรดิอุส, เก็นโซซุยโคเด็น, อะคุมาโจ แดร็กคิวล่า, โกเอม่อน และโคนามิเวิร์ล เป็นต้น
* นอกจากนี้ บริษัทโคนามิยังเป็นบริษัทผลิตการ์ดเกมและซอฟต์แวร์เกมส์ 'ยูกิโอ' ด้วยเช่นกัน
* ปัจจุบันบริษัทโคนามิมีสำนักงานใหญ่อยู่ที่กรุงโตเกียว

## อ้างอิง

* Konami Annual Report : 2002, 2003 , 2004 , 2005 , 2006 , 2007 , 2008 . Contains summarized history of the company
* Konami Group History 

## แหล่งข้อมูลอื่น
* Konami portals: Global , America, Europe , Asia , Australia, Japan
* Konami Corporation (Japan) 
* Konami Digital Entertainment Co., Ltd. 
* Konami Sports & Life Co., Ltd. 
* KPE, Inc. 
* Hudson Soft Company, Limited 
* Konami Digital Entertainment, Inc.
* Konami Gaming, Inc.
* Konami Digital Entertainment GmbH
* Konami Digital Entertainment B.V. 
* Konami Digital Entertainment Limited 
* Konami Australia Pty Ltd. 
* Konami Software Shanghai, Inc. 
* The History of Konami  at Jap-Sai.com
* Gamespot's KCET company profile 
* The History of Konami (1978–1998)  at GameSpot

หมวดหมู่:บริษัทของญี่ปุ่น
หมวดหมู่:บริษัทวิดีโอเกม
หมวดหมู่:บริษัทจดทะเบียนในตลาดหลักทรัพย์ลอนดอน
หมวดหมู่:บริษัทจดทะเบียนในตลาดหลักทรัพย์โตเกียว
หมวดหมู่:โคนามิ
หมวดหมู่:บริษัทที่ก่อตั้งในปี พ.ศ. 2512
หมวดหมู่:บริษัทวิดีโอเกมของญี่ปุ่น
เผ่าดาน

**เผ่าดาน** เป็น 1 ในบรรดา 12 เผ่าของอิสราเอล ตามบันทึกในพระคริสตธรรมคัมภีร์ภาคพันธสัญญาเดิม ในหมวดพระธรรมเบญจบรรณ และตามพระคัมภีร์โตราห์ในศาสนายูดาย ดาน เป็นชื่อของบุตรชายคนที่ 5 ของยาโคบ หรือ อิสราเอล ซึ่งเกิดกับ นางบิลฮาห์ สาวใช้ของนางราเชล 

## กำเนิดดาน
เมื่อยาโคบไปอยู่กับลาบัน ลุงของตน ลาบันให้ยาโคบทำงาน 7 ปี เพื่อแลกกับนางราเชล บุตรสาวคนเล็กของตน แต่เมื่อครบ 7 ปีตามกำหนด ลาบันกลับให้ยาโคบแต่งงานกับนางเลอาห์ บุตรีคนโต ด้วยเหตุผลที่ว่าเป็นธรรมเนียมที่คนพี่จะต้องแต่งก่อนคนน้อง ยาโคบจึงต้องทำงานอีก 7 ปีเพื่อให้ได้นางราเชล เมื่ออยู่กินกันนั้น ยาโคบรักนางราเชล และชังนางเลอาห์ พระเจ้าจึงทรงเบิกครรภ์ของนางให้มีบุตรชายแก่ยาโคบ ถึง 4 คนติดต่อกัน ต่อมาเมื่อนางราเชลเห็นว่าตนไม่มีบุตร และพี่สาวมีบุตรชายถึง 4 คน จึงได้ยกนางบิลฮาห์ สาวใช้ของตนให้เป็นภรรยาน้อยของยาโคบ เพื่อนางจะได้มีบุตรชายโดยผ่านทางสาวใช้นั่นเอง

เหตุที่ได้ชื่อว่า ดาน เนื่องด้วยเมื่อนางบิลฮาห์ตั้งครรภ์และมีบุตรชายให้แก่ยาโคบ นางราเชล ผู้เป็นนายหญิงจึงกล่าวว่า "*พระเจ้าผู้ทรงตัดสินเรื่องข้าพเจ้า ได้ทรงสดับฟังเสียงข้าพเจ้าทูล จึงประทานบุตรชายแก่ข้าพเจ้า*" **ดาน** จึงมาจากคำภาษาฮีบรู ที่แปลว่า เขาพิพากษาแล้ว

## คำพยากรณ์ของยาโคบที่มีต่อดาน
ก่อนยาโคบจะสิ้นใจ ท่านได้เรียกบรรดาบุตรของท่านมา เพื่อบอกเหตุอันจะเกิดภายหน้าแก่บุตรของท่าน คำพยากรณ์ของยาโคบที่มีต่อดาน มีดังนี้ 

"...*ส่วน*'ดาน**จะเป็นทนายของประชาชนของตน เป็นเผ่าหนึ่งในอิสราเอล ดานจะเป็นงูอยู่กลางถนน เป็นงูพิษที่อยู่ในหนทางที่กัดส้นเท้ามาให้คนขี่ตกหงายลง''..."

== คำอวยพรของโมเสสแก่เผ่าดาน ==
ก่อน[[โมเสส]]จะสิ้นชีวิต พระเจ้าได้ทรงเรียกท่านขึ้นไปยังภูเขาอาบาริม แผ่นดินโมอับ ตรงข้ามเมือง[[เยรีโค]] นั้น ที่นั่น โมเสสได้กล่าวอวยพระแก่ชนเผ่าต่าง ๆ ของ[[อิสราเอล]] โดยบทอวยพรแก่เผ่าดาน เป็นดังนี้

"...**ดาน'''เป็นลูกสิงห์ ที่กระโดดมาจากเมืองบาชาน..."

## ดินแดนของเผ่าดานในอิสราเอล
เมื่ออิสราเอลได้ขับไล่ชนเผ่าต่าง ๆ และยึดครองแผ่นดินคานาอันแล้วนั้น เผ่ารูเบน และเผ่ากาดได้ขอโมเสสเพื่อยึดครองพื้นที่ฝั่งตะวันออกของแม่น้ำจอร์แดน จึงไม่มีส่วนในแผ่นดินคานาอัน เผ่ายูดาห์ ได้รับเกียรติ เนื่องจากประมุขเผ่า ได้แก่ คาเลบ ได้เป็นหนึ่งในสองของผู้สอดแนมที่ได้ถวายพระเกียรติพระเจ้าต่อแผ่นดินคานาอัน จึงได้รับสิทธิการเลือกดินแดนในคานาอันก่อนเผ่าอื่น ๆ 

เผ่าเลวี ไม่มีส่วนแบ่งในแผ่นดินคานาอัน เนื่องจากเป็นกลุ่มคนที่พระเจ้าทรงเลือกให้ปรนนิบัติงานในสถานนมัสการแก่อิสราเอล ส่วนพงศ์พันธุ์โยเซฟ ได้แก่ เผ่าเอฟราอิม และเผ่ามนัสเสห์นั้น ได้รับสิทธิแห่งบุตรหัวปี ดังนั้น จึงคงเหลือเพียง 7 เผ่าที่ยังไม่ได้รับจัดสรรแผ่นดิน โยชูวา ผู้นำอิสราเอลในขณะนั้น จึงได้นำแผนที่คานาอันส่วนทีเหลือมาแบ่งเป็น 7 ส่วน และได้ทำฉลากสำหรับทั้ง 7 เผ่า ตามที่พระเจ้าทรงบัญชาผ่านโมเสสไว้

ในครั้งนั้น เผ่าดาน จับได้ฉลากที่ 7 และได้ยึดครองเมืองเหล่านั้น และตั้งชื่อเมืองเหล่านั้นเสียใหม่ว่า ดาน ตามชื่อดาน บรรพบุรุษของเขา 

## อ้างอิง

## ดูเพิ่ม
* พระธรรมปฐมกาล
* พระธรรมกันดารวิถี
* พระธรรมโยชูวา
* ยาโคบ
* โมเสส


ดาน
คณะนิติศาสตร์ มหาวิทยาลัยนเรศวร

**คณะนิติศาสตร์ มหาวิทยาลัยนเรศวร** (อังกฤษ : Faculty of Law, Naresuan University) เป็นหน่วยงานระดับคณะวิชาสังกัดมหาวิทยาลัยนเรศวร ก่อตั้งขึ้นในปี พ.ศ. 2546 ในเขตภาคเหนือตอนล่าง ณ อำเภอเมืองพิษณุโลก จังหวัดพิษณุโลก

## ประวัติ
มหาวิทยาลัยนเรศวร จัดทำหลักสูตรนิติศาสตรบัณฑิต สาขาวิชานิติศาสตร์ในแนวใหม่ขึ้นกล่าวคือ หลักสูตรนิติศาสตรบัณฑิต(หลักสูตรนานาชาติ)มหาวิทยาลัยนเรศวร จะมุ่งเน้นรายวิชานิติศาสตร์ทางด้านการค้าระหว่างประเทศและสารสนเทศศาสตร์ รวมทั้งหลักสูตรนิติศาสตรบัณฑิต (โครงการพิเศษ) เป็นการร่วมมือกับหลักสูตรสูตรวิทยาศาสตรบัณฑิต สาขาวิชาวิทยาศาสตร์การแพทย์ (Dual Degree in Medical Science and Law) เพื่อผลิตนักกฎหมายและนักวิทยาศาสตร์ที่มีศักยภาพและวิสัยทัศน์ สามารถนำพาให้ประเทศมีความเข้มแข็งทางเศรษฐกิจและสังคมในอนาคต

สภามหาวิทยาลัยนเรศวรจึงได้มีมติเห็นชอบให้จัดตั้งคณะนิติศาสตร์ มหาวิทยาลัยนเรศวรขึ้น ในคราวประชุมครั้งที่ 107(3/2546) ลงวันที่ 31 พฤษภาคม พ.ศ. 2546 โดยมีผลตั้งแต่วันที่ 1 ตุลาคม พ.ศ. 2546 เป็นต้นไป

ปัจจุบัน ปริญญาทางนิติศาสตร์ จากคณะนิติศาสตร์ มหาวิทยาลัยนเรศวร ได้รับการรับรองจากเนติบัณฑิตยสภา ผู้ได้รับปริญญาทางนิติศาสตร์ จากมหาวิทยาลัยนเรศวร สามารถสมัครเข้าเป็นนักศึกษาของสำนักอบรมศึกษากฎหมายแห่งเนติบัณฑิตยสภาและสามารถสอบไล่เพื่อเป็นเนติบัณฑิตไทยได้ ซึ่งคณะนิติศาสตร์ มหาวิทยาลัยนเรศวร เป็นคณะนิติศาสตร์ของรัฐที่ได้รับการรับรองจากเนติบัณฑิตยสภาเป็นลำดับที่ 6

## หลักสูตรการศึกษา
ปัจจุบัน คณะนิติศาสตร์ มหาวิทยาลัยนเรศวร จัดการเรียนการสอนหลักสูตร ได้แก่

## กิจกรรม
### ประเพณีไหว้ครู และมอบประมวลกฎหมายจากรุ่นพี่สู่รุ่นน้อง
เป็นประเพณีที่คณะนิติศาสตร์ มหาวิทยาลัยนเรศวร จัดขึ้นเป็นประจำทุกปี เพื่อระลึกถึงพระคุณของครู ซึ่งถือเป็นพระคุณที่สาม
และในงานเดียวกันก็ยังมีการมอบประมวลกฎหมายจากรุ่นพี่สู่รุ่นน้องซึ่งการมอบประมวลกฎหมายนี้ถือเป็นประเพณีที่สำคัญของนิสิตคณะนิติศาสตร์

### งานนิติสัมพันธ์
จัดขึ้นเป็นประจำทุกปี เพื่อเป็นการเชื่อมความสัมพันธ์ สร้างความสามัคคี ระหว่างนิสิตนิติศาสตร์มหาวิทยาลัยนเรศวรในแต่ละหลักสูตร ดังนี้
* นิติศาสตร์ภาคปกติ

## อ้างอิง

## ดูเพิ่ม
* มหาวิทยาลัยนเรศวร
* รายชื่อคณะนิติศาสตร์ในประเทศไทย

## แหล่งข้อมูลอื่น
* มหาวิทยาลัยนเรศวร
* คณะนิติศาสตร์ มหาวิทยาลัยนเรศวร
* กระดานสนทนาคณะนิติศาสตร์ มหาวิทยาลัยนเรศวร 

นเรศวร
หมวดหมู่:หน่วยงานในมหาวิทยาลัยนเรศวร
บางแก้ว

**บางแก้ว** อาจหมายถึง

* ตำบลบางแก้ว อำเภอบ้านแหลม จังหวัดเพชรบุรี
** องค์การบริหารส่วนตำบลบางแก้ว
** โรงเรียนบ้านบางแก้ว 
** โรงเรียนบางแก้ว (จังหวัดเพชรบุรี) 
** สถานีอนามัยบางแก้ว 
** วัดในบางแก้ว (วัดโคมนาราม) 
** วัดนอกบางแก้ว (วัดพิกุลแก้ว) 
* ตำบลบางแก้ว - อำเภอเมืองสมุทรสงคราม จังหวัดสมุทรสงคราม
* ตำบลบางแก้ว - อำเภอเมืองฉะเชิงเทรา จังหวัดฉะเชิงเทรา
* ตำบลบางแก้ว - อำเภอนครชัยศรี จังหวัดนครปฐม
** วัดบางแก้ว (จังหวัดนครปฐม) 
** วัดกลางบางแก้ว
* ตำบลบางแก้ว - อำเภอเมืองอ่างทอง จังหวัดอ่างทอง
** อำเภอบางแก้ว นามอำเภอเมื่อแรกตั้งอำเภออันเป็นที่ตั้งศาลากลางหรือศูนย์ราชการจังหวัดอ่างทอง(พ.ศ. 2460-พ.ศ. 2481) ภายหลังต่อมาได้เปลี่ยนเป็น "**อำเภอเมืองอ่างทอง**" จังหวัดอ่างทอง
** คลองบางแก้ว เป็นคลองที่อยู่ในอำเภอเมืองอ่างทอง จังหวัดอ่างทอง
* ตำบลบางแก้ว - อำเภอละอุ่น จังหวัดระนอง
* ตำบลบางแก้ว - อำเภอบรรพตพิสัย จังหวัดนครสวรรค์
** วัดบางแก้ว (จังหวัดนครสวรรค์) 
* ตำบลบางแก้ว - อำเภอบางพลี จังหวัดสมุทรปราการ
** โรงเรียนราชวินิตบางแก้ว 
** โรงเรียนบางแก้ว (จังหวัดสมุทรปราการ) - ถนนบางนา-บางปะกง กิโลเมตรที่ 8
* อำเภอบางแก้ว - จังหวัดพัทลุง
** เทศบาลตำบลบางแก้ว (จังหวัดพัทลุง) - เขตองค์กรปกครองท้องถิ่นที่ได้ยกฐานะจากองค์การบริหารส่วนตำบลท่ามะเดื่อ จังหวัดพัทลุง
* วัดบางแก้ว (จังหวัดพิษณุโลก) - วัดในตำบลท่านางงาม อำเภอบางระกำ จังหวัดพิษณุโลก
* ไทยบางแก้ว - สุนัขที่มีสายพันธุ์มาจากตำบลท่านางงาม อำเภอบางระกำ จังหวัดพิษณุโลก
* บางแก้ว (วงดนตรี) - วงดนตรีแนวร็อกสัญชาติไทย
* สุนัขบางแก้ว - ชื่อพันธ์สุนัขไทย

หมวดหมู่:หน้าแก้ความกำกวมชื่อสถานที่
สถาบันสถาปนาและปฐมภพ

**สถาบันสถาปนาและปฐมภพ** (Foundation's Edge) เป็นนิยายวิทยาศาสตร์เล่มที่สี่ของหนังสือชุดสถาบันสถาปนา ฉบับภาษาอังกฤษตีพิมพ์ครั้งแรก ค.ศ. 1982 นับเป็นเวลาสามสิบปีห่างจากนิยายเล่มก่อนหน้า สถาบันสถาปนาและปฐมภพชนะรางวัลฮิวโก สาขานวนิยายยอดเยี่ยมใน ค.ศ. 1983 และได้รับการเสนอชื่อชิงรางวัลเนบิวลา ในปี ค.ศ. 1982

## เนื้อเรื่องย่อ
โกลาน เทรวิซ สมาชิกวุฒิสภาแห่งพิภพเทอร์มินัส ได้ตั้งคำถามถึงการคงอยู่ของสถาบันสถาปนาแห่งที่สองที่ทุกคนคิดว่าล่มสลายไปแล้ว เขาจึงออกเดินทางไปในกาแลกซี โดยได้พบทั้งเอกวาจกแห่งสถาบันสถาปนาแห่งที่สอง และสิ่งที่มีอำนาจเหนือกว่าอย่างปฐมภพ (Gaia)

หมวดหมู่:บันเทิงคดีแนววิทยาศาสตร์
หมวดหมู่:สถาบันสถาปนา
หมวดหมู่:ไอแซค อสิมอฟ
ตำบลคลองปาง

**คลองปาง** เป็นตำบลในอำเภอรัษฎา จังหวัดตรัง เป็นที่ตั้งของที่หยุดรถไฟกะปางในเส้นทางรถไฟสายตรัง-กันตัง ซึ่งรับ-ส่งผู้โดยสารในพื้นที่ และถนนเทษารัษฎาเป็นคมนาคมสำคัญของพื้นที่ และเป็นที่ตั้งศูนย์ราชการของอำเภอ  

[thumb|280x280px|[ที่หยุดรถไฟกะปาง เดิมเคยเป็นสถานีทางสะดวก ประกาศเป็นที่หยุดรถชั่วคราวในวันที่ 7 ธันวาคม พ.ศ. 2524 เนื่องจากอาคารสถานีถูกกลุ่มผู้นิยมลัทธิคอมมิวนิสต์เผาทำลาย และยุบเป็นที่หยุดรถถาวรเมื่อวันที่ 27 มกราคม พ.ศ. 2525]]

## ที่ตั้งและอาณาเขต
ตำบลคลองปาง มีอาณาเขตติดต่อกับเขตการปกครองข้างเคียงดังต่อไปนี้

* **ทิศเหนือ** ติดต่อกับตำบลเขาโร และตำบลกะปาง (อำเภอทุ่งสง จังหวัดนครศรีธรรมราช)
* **ทิศตะวันออก** ติดต่อกับตำบลหนองบัว
* **ทิศใต้** ติดต่อกับตำบลเขาไพร และตำบลหนองปรือ
* **ทิศตะวันตก** ติดต่อกับตำบลควนเมา****

## ประวัติ
คลองปาง เดิมเป็นพื้นที่ของอำเภอห้วยยอด เดิมมีชื่อเรียกว่า "เกาะปาง"**' ก่อนภายหลังจะเป็น กะปาง ซึ่งเป็นชื่อเรียกของ 2 ตำบล คือ ตำบลกะปาง [[อำเภอทุ่งสง]] [[จังหวัดนครศรีธรรมราช]] และตำบลคลองปาง อำเภอห้วยยอด จังหวัดตรัง ต่อมามีการสร้างสถานีรถไฟกะปางขึ้น ชาวบ้านเริ่มสับสนในการเรียกชื่อบ้าน และเห็นว่าบริเวณนั้นมีลำคลองที่ไหลมาจาก [[เทือกเขาบรรทัด]] และใช้เป็นเขตแดนระหว่างจังหวัดตรัง กับ จังหวัดนครศรีธรรมราช ชาวบ้านจึงตั้งชื่อหมู่บ้านใหม่ว่า ''คลองปาง'' โดยคำว่า "คลอง" มาจากคลองเขตแดนของของสองจังหวัด และคำว่า "ปาง" อิงมาจากชื่อหมู่บ้านกะปางเพื่อที่จะได้ชื่อคล้ายกับชื่อเดิมของหมู่บ้าน

ปี พ.ศ. 2485 ได้เกิดสภาวะเศรษฐกิจตกต่ำหลัง[[สงครามโลกครั้งที่ 2]] [[กระทรวงมหาดไทย (ประเทศไทย)|กระทรวงมหาดไทย]]ได้ยุบตำบลควนเมารวมเข้ากับตำบลคลองปางเพื่อประหยัดงบประมาณ ก่อนที่ พ.ศ. 2490 ทาง[[จังหวัดตรัง]]ได้ประกาศแยกพื้นที่ที่เคยยุบรวมเดิม คือ พื้นที่หมู่ 5-8 นำไปตั้งขึ้นเป็น ตำบลควนเมา ดังเดิม ก่อนที่ในปี พ.ศ. 2525 พื้นที่หมู่ 1 บ้านคลองโกง และหมู่ 2 บ้านคลองปาง มี[[รายชื่อสถานีรถไฟ สายใต้|สถานีรถไฟกะปาง]] รวมทั้งถนนเทศารัษฎา ทำให้พื้นที่เจริญขึ้นอย่างรวดเร็ว มีทั้งร้านค้า ตึกแถว โรงสี รวมทั้งสถานีตำรวจ จึงตั้งเป็น[[สุขาภิบาล|สุขาภิบาลคลองปาง]] ส่วนพื้นที่นอกเขตสุขาภิบาลได้จัดตั้งเป็นองค์การบริหารส่วนตำบลในภายหลัง  

ปี พ.ศ. 2533 ตำบลคลองปางได้เป็นศูนย์กลางของพื้นที่อำเภอใหม่ ในชื่อ "อำเภอรัษฎา" เนื่องจากห่างไกลจากที่ว่าการอำเภอห้วยยอดถึง 28 กิโลเมตร เดิมที่ว่าการอำเภอตั้งอยู่ในพื้นที่ 2 ตำบล ทางราชการจึงโอนที่ดินแปลงของตำบลควนเมามาขึ้นกับตำบลคลองปาง เพื่อลดความซ้ำซ้อน 

== การปกครองส่วนภูมิภาค ==

=== การปกครองส่วนภูมิภาค ===
ตำบลคลองปางแบ่งพื้นที่การปกครองออกเป็น 9 [[หมู่บ้าน]] ได้แก่

* **หมู่ที่ 1** บ้านคลองโกง (อยู่ใน [[เทศบาลตำบลคลองปาง|ทต.คลองปาง]])
* **หมู่ที่ 2** บ้านคลองปาง (อยู่ใน [[เทศบาลตำบลคลองปาง|ทต.คลองปาง]])
* **หมู่ที่ 3** บ้านโพธิ์น้อย
* **หมู่ที่ 4** บ้านหนองหัด
* **หมู่ที่ 5** บ้านหนองยนต์
* **หมู่ที่ 6** บ้านหนองกก
* **หมู่ที่ 7** บ้านห้วยเนียง
* **หมู่ที่ 8** บ้านต้นปราง
* **หมู่ที่ 9''' บ้านด่านสาย

## อ้างอิง

คลองปาง
ขบวนการแนวร่วมปลดแอกแห่งชาติปัตตานี

**ขบวนการแนวร่วมปลดแอกแห่งชาติปตานี** () เป็นองค์กรเคลื่อนไหวเพื่อแบ่งแยกดินแดนปตานีรุ่นแรก ๆ เกิดจากการรวมตัวของทายาทเจ้าเมืองเก่าที่สูญเสียอำนาจ และความไม่พอใจในนโยบายของจอมพล ป.พิบูลสงคราม ที่กำหนดนโยบายรัฐนิยมบังคับสวมหมวก และนโยบายอื่น ๆ ที่ขัดต่อหลักศาสนาอิสลาม ผู้ก่อตั้งคือนายอดุลย์ ณ สายบุรี เวลาที่จัดตั้งขึ้นไม่แน่นอน อยู่ระหว่าง พ.ศ. 2502–2514 ปฏิบัติการทางทหารขององค์กรนี้เข้มแข็งในช่วง พ.ศ. 2520–2525 ได้รับความช่วยเหลือจากต่างประเทศมากโดยเฉพาะกลุ่มอาหรับ เช่น สันนิบาตอาหรับ, องค์การปลดปล่อยปาเลสไตน์ มีความใกล้ชิดกับพรรคปาสในมาเลเซีย องค์กรนี้ตกต่ำลงหลังการเสียชีวิตของ ดือระ มาตีเยาะ หรือเปาะเยะ และเปลี่ยนชื่อเป็น **แนวร่วมปลดปล่อยอิสลามปตานี** (มลายู: Barisan Islam Pembebasan Patani, BIPP) ในปี พ.ศ. 2529

## อ้างอิง

หมวดหมู่:ความไม่สงบในชายแดนภาคใต้ของประเทศไทย
หมวดหมู่:การเมืองจังหวัดปัตตานี
หมวดหมู่:ประวัติศาสตร์ของจังหวัดปัตตานี
หมวดหมู่:ขบวนการแบ่งแยกดินแดนปัตตานี
หมวดหมู่:กลุ่มกบฏในประเทศไทย
หมวดหมู่:ขบวนการแบ่งแยกดินแดน
หมวดหมู่:ขบวนการเอกราช
เสือดำ

thumb|เสือจากัวร์ที่เป็นเสือดำ
[thumb|220px|เสือดำตัวผู้ใน[อุทยานแห่งชาตินาการาโฮเล ประเทศอินเดีย]]

**เสือดำ** เป็นชื่อสามัญเรียกโดยรวมของสัตว์กินเนื้อประเภทเสือและแมว (Felidae) ที่มีลักษณะลำตัวรวมถึงลวดลายเป็นสีดำตลอดทั้งลำตัว ซึ่งเกิดขึ้นได้ในเสือหลายชนิด

จากการเป็นเสือดำ เกิดจากความผิดปกติในเม็ดสีที่เรียกว่าเมลานิซึม ส่งผลให้เสือที่เกิดมานั้นเป็นสีดำตลอดทั้งลำตัว โดยที่ยังมีลายหรือลายจุดคงอยู่ แต่จะสังเกตเห็นได้ยาก จะเห็นได้ชัดเจนเมื่ออยู่ในแสงแดด

เสือดำในเสือดาว มักพบได้มากในป่าดิบชื้นในทวีปเอเชีย เช่น อินเดีย, เนปาล, เอเชียตะวันออกเฉียงใต้ โดยเฉพาะในเบงกอลหรือชวา ใต้ท้องของเสือดำมีสีจางเล็กน้อย ผิวสีดำของเสือดำไม่ได้มีสีดำสนิท และยังคงมีลายแบบเสือดาวอยู่ด้วยซึ่งจะเห็นชัดเวลาต้องแสงแดด ซึ่งในภาษาลาวเรียกว่า "เสือแมลงภู่" หรือ "เสือลายจ้ำหลอด" เสือดำในประเทศไทยพบได้มากในป่าภาคใต้ โดยแม่เสือดาวหนึ่งตัวจะให้ลูกที่เป็นเสือดำในอัตรา 3/1 แต่ทั้งนี้ลูกเสือที่เป็นเสือดำมักจะอยู่อย่างโดดเดี่ยว ไม่รวมกลุ่มหรือรวมฝูงหรือเดินร่วมกับเสือดาว จึงทำให้อ่อนแอและเป็นจุดอ่อนเพราะมีอัตราการรอดตายน้อยกว่าเสือดาว  เสือดำจึงเป็นเสือที่พบได้น้อยกว่าเสือดาว  และจากประสบการณ์ของผู้ที่เลี้ยงดูแลเสือในสวนสัตว์มีความเห็นว่า เสือดำนั้นมีความดุร้ายกว่าเสือดาว

เมื่อราว พ.ศ. 2527 เรื่องของเสือดำเคยปรากฏเป็นข่าวทางหนังสือพิมพ์ว่า มีเสือดำตัวหนึ่งเพ่นพ่านอยู่แถวมักกะสัน ในเขตกรุงเทพมหานคร จนเป็นที่หวาดกลัวของผู้ที่อาศัยอยู่บริเวณนั้น ซึ่งในข่าวว่า "เสือดำมักกะสัน" และได้ถูกจับไปปล่อยในป่าห้วยขาแข้ง ซึ่งในภายหลังเป็นที่ทราบว่าเป็นเรื่องของการกุข่าวของสื่อเพื่อเขียนข่าวเท่านั้น

ในเสือจากัวร์ ที่พบในทวีปอเมริกาใต้ก็มีเสือดำเช่นเดียวกัน โดยมีลักษณะการเกิดเช่นเดียวกับเสือดำ

นอกจากนั้นแล้ว เสือดำยังมีพบในเสือหรือแมวประเภทอื่น ๆ เช่น เสือพูมา ในทวีปอเมริกาเหนือแต่ไม่มีหลักฐานที่เป็นการถ่ายภาพหรือเจอซากศพในป่าและไม่เคยได้รับการผสมพันธุ์ในสวนสัตว์ มีรายงานเกี่ยวกับเสือดำในอเมริกาเหนือที่ไม่ได้รับการยืนยัน เป็นที่รู้จักกันในชื่อเสือดำอเมริกาเหนือ (North American Black Panther, NABP) อาจเป็นผลมาจากการผสมพันธุ์ในสายเลือดเดียวกันในประชากรของเสือพูมาตะวันออกซึ่งเป็นชนิดย่อยของเสือพูมา ในปัจจุบันมีสาเหตุมาจากความผิดพลาดในการจำแนกโดยผู้ที่ไม่เชี่ยวชาญ, เสือไฟ ซึ่งเป็นเสือขนาดเล็กในทวีปเอเชีย, เซอร์วัล ซึ่งเป็นแมวป่าที่พบในทวีปแอฟริกา โดยเฉพาะที่อาศัยในเทือกเขาอาร์เบอร์แดร์ ของเคนยา เชื่อว่าอาจเป็นเพราะสภาพแวดล้อมบนที่สูงมีคู่แข่งในการแย่งชิงอาหารน้อย ทำให้ไม่ต้องมีลายจุดช่วยในการพรางตัวเหมือนที่ราบ และสีดำยังช่วยดูดซับความอบอุ่นให้แก่ร่างกาย เนื่องจากสภาพอุณหภูมิบนภูเขาสูงหนาวเย็นกว่าที่ราบ

รวมถึงเสือโคร่ง ที่มีการบันทึกรวมถึงเสียงเล่าลือจากอินเดีย ที่มีการพบเห็นเป็นระยะ ๆ แต่ทว่าก็ยังไม่มีหลักฐานที่ชัดเจน

## อ้างอิง

## แหล่งข้อมูลอื่น

หมวดหมู่:เสือ
หมวดหมู่:สัตว์แบ่งตามชื่อสามัญ
ท่าอากาศยานนานาชาติไมแอมี

**ท่าอากาศยานนานาชาติไมอามี** (Miami International Airport) ตั้งอยู่ที่ไมอามี-เดด เคาน์ตี รัฐฟลอริดา สหรัฐอเมริกา อยู่ห่างจากตัวเมืองไปทางตะวันตกเฉียงเหนือประมาณ 13 กิโลเมตร (8 ไมล์) เป็นท่าอากาศยานหลักของสายการบินอเมริกันแอร์ไลน์, อเมริกันอีเกิล และเอ็กเซ็กคูทีฟแอร์ รวมทั้งสายการบินขนส่งสินค้าเฟ็ดเอ็กซ์, ไฟน์แอร์, ยูพีเอส และแอร์โรแอร์ และสายการบินเช่าเหมาลำไมอามีแอร์

## อาคารผู้โดยสาร และสายการบิน
### อาคารผู้โดยสาร เอ
* ทีเอซีเอ
** ลาคซา
* ทีเอเอ็ม
* บริติช แอร์เวย์
* แลนแอร์ไลน์
** แลนเปรู
** แลนอาร์เจนตินา
** แลนเอกวาดอร์
* อเมริกันแอร์ไลน์
thumb|ท่าอากาศยานนานาชาติไมอามี
### อาคารผู้โดยสาร ซี
* อเมริกันแอร์ไลน์

### อาคารผู้โดยสาร ดี
* อเมริกันแอร์ไลน์
** อเมริกันอีเกิล
** อเมริกันอีเกิล ให้บริการโดย เอ็กเซ็กคูทีฟแอร์

### อาคารผู้โดยสาร อี
* เคย์แมนแอร์ไลน์
* ซันคันทรีย์แอร์ไลน์
* มาร์ตินแอร์
* เม็กซิกานา
* เวอร์จิ้น แอตแลนติก แอร์เวย์
* อเมริกันแอร์ไลน์
* อลาสกาแอร์ไลน์
* อัลอิตาเลีย
* แอร์จาเมกา
* แอโรเซอร์
* แอโรเม็กซิโก
* แอลทียูอินเตอร์เนชั่นเนล

### อาคารผู้โดยสาร เอฟ
* กาตาร์แอร์เวย์
* ควอนตัส
* ยูไนเต็ดแอร์ไลน์
** ยูไนเต็ดเอกซ์เพรส ให้บริการโดย ชัตเทิลอเมริกา
** เท็ด ให้บริการโดย ยูไนเต็ดแอร์ไลน์
* เวอร์จิ้นออสเตรเลีย
* อวิอองคา
* แอร์ฟรานซ์
* แอโรพอสทัล
* แอวัวร์แอร์ไลน์

### อาคารผู้โดยสาร จี
* คอนติเนนตัล แอร์ไลน์
** คอนติเนนตัลคอนเนคชั่น ให้บริการโดย เคปแอร์
** คอนติลเนนตัลคอนเนคชั่น ให้บริการโดย กัลฟ์สตรีมอินเตอร์เนชั่นเนลแอร์ไลน์
** คอนติเนนตัลเอกซ์เพรส ให้บริการโดย เอกซ์เพรสเจ็ตแอร์ไลน์
* แคริบเบียนแอร์ไลน์
* โคปาแอร์ไลน์
* ซานตาบาร์บาราแอร์ไลน์
* นอร์ธเวสต์แอร์ไลน์
* เตอร์กิชแอร์ไลน์
* ทรานส์แอโร
* รอยัลแอร์มาร็อก
* ลุฟต์ฮันซา
* สวิสอินเตอร์เนชันแนลแอร์ไลน์
* เวียดนามแอร์ไลน์
* เอล อัล
* แอร์แคนาดา
* แอร์ทรานแอร์เวย์
* แอโรลีเนียส์อาร์เจนตินา
* แอโรฟลอต
* ไอบีเรีย

### อาคารผู้โดยสาร เอช
* เดลต้า แอร์ไลน์
** เดลต้าคอนเนคชั่น ให้บริการโดย คอมแอร์
** เดลต้าคอนเนคชั่น ให้บริการโดย โชโตกัวแอร์ไลน์
** เดลต้าคอนเนคชั่น ให้บริการโดย ฟรีดอมแอร์ไลน์
* บาฮามาสแอร์
* ยูเอสแอร์เวย์

### อาคารผู้โดยสาร เจ
ขณะนี้กำลังก่อสร้าง โดยคาดว่าจะแล้วเสร็จในเดือนสิงหาคม พ.ศ. 2550 เมื่อเปิดใช้งานอาคารผู้โดยสารเจ ร่วมกับ อาคารผู้โดยสารจี และเอช จะเรียกว่า อาคารผู้โดยสารฝั่งใต้ ให้บริการสำหรับสายการบินของสตาร์อัลไลแอนซ์ และสกายทีม ส่วนอาคารผู้โดยสารฝั่งเหนือ อันได้แก่ อาคารผู้โดยสารเอ, บี (ซึ่งได้ทุบทิ้งไปแล้ว), ซี และดี จะให้บริการโดยสายการบินของวันเวิลด์ ส่วนสายการบินอื่นๆ ที่ไม่ได้เข้าร่วมเป็นพันธมิตรสายการบินใดๆ จะให้บริการที่อาคารผู้โดยสารอี และเอฟ

## อ้างอิง

## แหล่งข้อมูลอื่น
* ท่าอากาศยานนานาชาติไมอามี 

ไมแอมี
อ่าวฟินแลนด์

**อ่าวฟินแลนด์** (; ; ; ; ) เป็นส่วนตะวันออกที่สุดของทะเลบอลติก ส่วนตะวันออกที่สุดของอ่าวฟินแลนด์เป็นที่รู้จักกันในชื่อ อ่าวเนวา ล้อมรอบโดยประเทศฟินแลนด์ ประเทศเอสโตเนีย และประเทศรัสเซีย มีเนื้อที่ราว 30,000 ตารางกิโลเมตร ทะเลในอ่าวนี้ค่อนข้างตื้น มีความลึกเฉลี่ย 40 เมตร จุดที่ลึกที่สุดอยู่ทางตะวันตก มีความลึก 121 เมตร

## อ้างอิง
* Gulf of Finland and the North-Estonian coastal plain  Estonica 

## แหล่งข้อมูลอื่น
* ESA satellite photograph of the Gulf of Finland (archived 7 July 2004)
* 
* 


หมวดหมู่:ทะเลบอลติก
ฟินลแนด์
หมวดหมู่:อ่าวในประเทศฟินแลนด์
หมวดหมู่:อ่าวในประเทศรัสเซีย
หมวดหมู่:ธรณีสัณฐานในประเทศฟินแลนด์
หมวดหมู่:ธรณีสัณฐานในประเทศเอสโตเนีย
หมวดหมู่:ธรณีสัณฐานในประเทศรัสเซีย
ท่าอากาศยานนานาชาติชิคาโกมิดเวย์

**ท่าอากาศยานนานาชาติชิคาโกมิดเวย์** (Chicago Midway International Airport) หรือเรียกโดยทั่วไปว่า สนามบินมิดเวย์ ตั้งอยู่ที่ชิคาโก รัฐอิลลินอย สหรัฐอเมริกา ห่างจากตัวเมืองไปทางตะวันตกเฉียงใต้ประมาณ 13 กิโลเมตร เป็นท่าอากาศยานรองของสายการบินเซาท์เวสต์แอร์ไลน์ และแอร์ทรานแอร์เวย์

ท่าอากาศยานนานาชาติชิคาโกมิดเวย์รองรับผู้โดยสาร 18,868,388 คน ในปีพ.ศ. 2549 ทำให้เป็นท่าอากาศยานที่มีความหนาแน่นเป็นอันดับ 2 ของชิคาโก เป็นรองจากท่าอากาศยานนานาชาติโอแฮร์ และอยู่เหนือกว่าท่าอากาศยานนานาชาติแกรี/ชิคาโก และท่าอากาศยานนานาชาติชิคาโก/ร็อคฟอร์ด

## อ้างอิง

## แหล่งข้อมูลอื่น
* ท่าอากาศยานนานาชาติชิคาโกมิดเวย์  

ชิคาโกมิดเวย์
หมวดหมู่:สิ่งก่อสร้างในชิคาโก
ช
โรแมนซ์ (วงดนตรี)

**โรแมนซ์** (ภาษาอังกฤษ: ROMANS (อ่านเหมือนคำว่า: romance) / ภาษาญี่ปุ่น: ろまんす) คือ กลุ่มนักร้องหญิงระยะสั้นของสังกัดเฮลโล! โปรเจกต์ ในประเทศญี่ปุ่น ก่อตั้งขึ้นเมื่อเดือนสิงหาคม พ.ศ. 2546 ประกอบด้วยสมาชิกทั้งสิ้น 5 คนด้วยกัน โดยขณะนั้น แต่ละคนก็เป็นสมาชิกของกลุ่มนักร้องกลุ่มอื่น ๆ ในสังกัดเดี่ยวกันอยู่แล้ว ซึ่งได้แก่ มาริ ยางูจิ กับริกะ อิชิกาวะ จากมอร์นิงมุซุเมะ, อายากะ คิมูระ จากโคโคนัทส์มุซุเมะ, ไม ซาโตดะ จากคันทรีมุซุเมะ และฮิโตมิ ไซโต จากเมลอนคิเน็มบิ โดยในช่วงที่ก่อตั้งกลุ่มนี้ขึ้นมา ริกะ อิชิกาวะ ยังมีอายุเพียง 18 ปีเท่านั้น ซึ่งถือว่าเป็นสมาชิกที่มีอายุน้อยที่สุดในกลุ่ม 

โรแมนซ์สร้างผลงานเพลงซิงเกิลออกมาเพียงเพลงเดียว นั่นคือเพลง *[[เซ็กซีไนท์ ~วาซุเรราเรไนคาเระ~]] (SEXY NIGHT～忘れられない彼～) * ซึ่งเพลงนี้นอกจากจะได้รับการบันทึกลงในอัลบั้มของกลุ่มเองแล้ว มันยังได้รับการบันทึกเอาไว้ในซีดีชุด *[[พุคจิโมนิ เบสท์ 4]]* ซึ่งเป็นอัลบั้มรวมเพลงของกลุ่มมินิโมนิอีกด้วย (วางจำหน่ายเมื่อปี พ.ศ. 2546)

## สมาชิก
* มาริ ยางูจิ () – หัวหน้ากลุ่ม
* ริกะ อิชิกาวะ () 
(จากกลุ่มมอร์นิงมุซุเมะ)
* อายากะ คิมูระ () 
(จากกลุ่มโคโคนัทส์มุซุเมะ)
* ไม ซาโตดะ () 
(จากกลุ่มคันทรีมุซุเมะ)
* ฮิโตมิ ไซโต () 
(จากกลุ่มเมลอนคิเน็มบิ)

## ผลงาน
[thumb|right|หน้าปก[ซีดีเพลง ชุด *[[โรแมนซ์ (อัลบั้มเพลง)|โรแมนซ์]]*]]
### เพลงซิงเกิล

## ดูเพิ่ม
* เฮลโล! โปรเจกต์

## อ้างอิง

## แหล่งข้อมูลอื่นที่เกี่ยวข้อง
* วิกิเดอะพีพีเอ็น  ข้อมูลเกี่ยวกับกลุ่มโรแมนซ์ (ภาษาอังกฤษ)
* เฮลโล! โปรเจกต์ ดอตคอม ข้อมูลส่วนบุคคลของสมาชิกในกลุ่มโรแมนซ์ (ภาษาญี่ปุ่น)
* อัพ-ฟรอนท์-เวิร์คส ดอตเจพี  ข้อมูลเกี่ยวกับผลงานของกลุ่มโรแมนซ์

รโแมนซ์
หมวดหมู่:เกิร์ลกรุปญี่ปุ่น
ท่าอากาศยานนานาชาตินวร์กลิเบอร์ตี

**ท่าอากาศยานนานาชาตินวร์กลิเบอร์ตี** (Newark Liberty International Airport) หรือเดิมคือท่าอากาศยานนวร์ก ต่อมาเปลี่ยนเป็นท่าอากาศยานนานาชาตินวร์ก ตั้งอยู่ที่นวร์ก รัฐนิวเจอร์ซีย์ สหรัฐอเมริกา อยู่ห่างจากนครนิวยอร์กไปทางตะวันตกเฉียงใต้ประมาณ 24 กิโลเมตร (15 ไมล์) และยังนับเป็นประตูสู่สหรัฐอเมริกาอันดับที่ 5 (โดยเจเอฟเค เป็นอันดับที่ 1)http://www.bts.gov/publications/us_international_travel_and_transportation_trends/html/table10.html#1 

นวร์กลิเบอร์ตี เป็นท่าอากาศยานหลักของสายการบินคอนติเนนตัล แอร์ไลน์ และสายการบินขนส่งสินค้าเฟ็ดเอ็กซ์, ยูพีเอส และยูไนเต็ดแอร์ไลน์

## อ้างอิง

หมวดหมู่:สิ่งก่อสร้างในรัฐนิวเจอร์ซีย์
นวร์กลิเบอร์ตี
หมวดหมู่:ยูไนเต็ดแอร์ไลน์ เที่ยวบินที่ 93
ยาโกเลฟ ยัค-38

**ยาโกเลฟ ยัค-38**  () (นาโต้ใช้ชื่อรหัสว่า**ฟอร์จเจอร์**) เป็นเครื่องบินรบขึ้นลงแนวดิ่ง (*VTOL-Vertical Take Off and landing*)  แบบแรกของสหภาพโซเวียต เครื่องต้นแบบเริ่มบินครั้งแรกในปีพ.ศ. 2514 และเริ่มประจำการบนเรือบรรทุกอากาศยานในปีพ.ศ. 2515

## รายละเอียด ยัค-38

* **ผู้สร้าง** โรงงานสร้างอากาศยานแห่งสหภาพโซเวียต ปัจจุบันคือสำนักงานยาโกเลฟ
* **ประเภท** เจ๊ตขับไล่/โจมตี ขึ้นลงแนวดิ่ง (VTOL-Vertical Take Off and landing) ประจำเรือบรรทุกอากาศยาน ที่นั่งเดียว
* **เครื่องยนต์** เทอร์โบเจ๊ต ตูมันสกาย อาร์-28 วี-300 ให้แรงขับในแนวนอนให้กำลังเครื่องละ 8,000 กิโลกรัม 1 เครื่อง 
** เทอร์โบเจ๊ตให้แรงขับในแนวดิ่งให้กำลังเครื่องละ 3,600 กิโลกรัม 2 เครื่อง
* **กางปีก** 7.32 เมตร
* **ยาว** 16.37 เมตร
* **สูง** 4.25 เมตร
* **พื้นที่ปีก** 18.5 ตารางเมตร
* **น้ำหนักเปล่า** 7,385 กิโลกรัม
* **อัตราเร็วสูงสุด** 1,050 กิโลเมตร/ชั่วโมง
* **เพดานบิน** 11,000 เมตร 
* **รัศมีทำการรบ** 1,300 กิโลเมตร

## อ้างอิง

* อภิวัตน์ โควินทรานนท์,อากาศยาน1979ฉบับเครื่องบิน,เอวิเอชั่น ออบเซิร์ฟเวอร์,กรุงเทพ,2522

หมวดหมู่:เครื่องบินยาโกเลฟ
หมวดหมู่:เครื่องบินขับไล่
หมวดหมู่:เครื่องบินขับไล่สัญชาติโซเวียต
หมวดหมู่:อากาศยานบนเรือบรรทุกเครื่องบิน
อันดับปลาหนัง

**อันดับปลาหนัง** หรือ  **ตระกูลปลาหนัง**  () เป็นอันดับทางอนุกรมวิธานของปลากระดูกแข็งอันดับหนึ่ง ใช้ชื่อชื่อวิทยาศาสตร์ว่า Siluriformes  (/ซิ-ลู-ริ-ฟอร์-เมส/) อันดับปลาหนังเป็นอันดับที่มีจำนวนปลามากถึง 35 วงศ์ และ 2,867 ชนิด ซึ่งประกอบไปด้วยปลาที่มีความสำคัญทางเศรษฐกิจ เช่น ปลาดุก, ปลาสวาย, ปลาบึก, ปลาเนื้ออ่อน, ปลากด

## ลักษณะ
ปลาในตระกูลนี้ เป็นปลาที่ไม่มีเกล็ด จึงเป็นที่มาของชื่อสามัญ ปลาหลายชนิดในตระกูลนี้มีผิวหนังอ่อนนุ่ม แต่บางชนิดก็มีเกราะแข็งหุ้มร่างกาย เช่น ปลาเทศบาล และปลาแพะ ปลาหนังส่วนใหญ่มีหนวดใช้ช่วยหาอาหาร เป็นประสาทสัมผัสและเป็นปุ่มรับรส ซึ่งจำนวนหนวดจะแตกต่างกันไปตามชนิด โดยปลาหนังที่มีหนวดมากที่สุด จะมีหนวดสี่คู่ แบ่งเป็น หนวดที่รูจมูกหนึ่งคู่ หนวดที่ข้างปากหนึ่งคู่ และหนวดใต้คางสองคู่ นอกจากนี้แล้วผิวหนังของปลาหนังถือเป็นประสาทสัมผัสที่ดีมาก ใช้สำหรับการรับรู้รสและการเปลี่ยนแปลงของสภาพน้ำ  

ปลาหนังเกือบทุกชนิด มีเงี่ยงแข็งบนครีบกระโดงหลังและครีบอก ซึ่งไว้ใช้ป้องกันตัว เงี่ยงของปลาหนังบางชนิดมีพิษเป็นอันตรายต่อมนุษย์ได้

ปลาหนังมีถิ่นกำเนิดกว้าง สามารถพบได้ในทุกทวีป ยกเว้นแต่เพียงขั้วโลกใต้ ปลาส่วนใหญ่เป็นปลาน้ำจืด แต่ก็มีข้อยกเว้น เช่น ปลาในวงศ์ปลากดทะเลและวงศ์ปลาดุกทะเล ซึ่งอาศัยในน้ำกร่อยและน้ำทะเลได้

## วงศ์
ตระกูลปลาหนังในปัจจุบัน สามารถแบ่งย่อยออกไปได้ 35 วงศ์ ตัวอย่างวงศ์ที่สำคัญและพบในประเทศไทย ได้แก่
* วงศ์ปลาขยุย (Akysidae) (ปลาขยุย)
* วงศ์ปลาดัก (Amblycipitidae)  (ปลาดัก) 
* วงศ์ปลากดทะเล (Ariidae) (ปลาริวกิว, ปลาอุก)
* วงศ์ปลากด (Bagridae) (ปลาแขยง, ปลากด, ปลามังกง)
* วงศ์ปลากะแมะ (Chacidae) (ปลากะแมะ)
* วงศ์ปลาดุก (Clariidae) (ปลาดุกด้าน, ปลาดุกอุย)
*วงศ์ปลาแค้ขี้หมู (Erethistidae) (ปลาแค้ขี้หมู)
* วงศ์ปลาจีด (Heteropneustidae) (ปลาจีด)
* วงศ์ปลาสวาย (Pangasiidae) (ปลาสังกะวาด, ปลาเผาะ, ปลาโมง, ปลาบึก, ปลาเทโพ, ปลาเทพา)
* วงศ์ปลาดุกทะเล (Plotosidae) (ปลาดุกทะเล, ปลาปิ่นแก้ว)
* วงศ์ปลาหวีเกศ (Schilbeidae) (ปลาสังกะวาด, ปลายอนทอง, ปลายอนโล่)
* วงศ์ปลาเนื้ออ่อน (Siluridae)  (ปลาก้างพระร่วง, ปลาเบี้ยว, ปลาสายยู, ปลาปีกไก่, ปลาชะโอน, ปลาค้าว)
* วงศ์ปลาแค้ (Sisoridae) (ปลาค้างคาว, ปลายะคุย) 

นอกจากนี้ ยังมีวงศ์ปลาหนังจากต่างประเทศ ซึ่งนิยมเลี้ยงเป็นปลาสวยงามทั่วไป คือ
* Callichthyidae (ปลาแพะ)
* Loricariidae (ปลาเทศบาล, ปลาซักเกอร์)
* Malapteruridae (ปลาดุกไฟฟ้า)
* Mochokidae (ปลากลับหัว)
* Pimelodidae (ปลาเรดเทลแคทฟิช,  ปลาไทเกอร์โชวเวลโนส)

## อ้างอิง

## แหล่งข้อมูลอื่น
*เว็บไซต์ปลาหนัง 
*เว็บไซต์ปลาหนัง 


หมวดหมู่:ปลาเศรษฐกิจ
หมวดหมู่:อันดับปลาหนัง
.no

**.no** เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับประเทศนอร์เวย์ เริ่มใช้ครั้งแรกเมื่อ พ.ศ. 2530 ดำเนินงานภายใต้การกำกับดูแลของสำนักงานการสื่อสารแห่งนอร์เวย์ ในวันที่ 24 ธันวาคม 2565 มีโดเมน .no ที่จดทะเบียนแล้วจำนวน 843,749 โดเมน

## ดูเพิ่ม
* Domain Name System
* โดเมนระดับบนสุดตามรหัสประเทศ

no
.be

**.be** เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับประเทศเบลเยียม เริ่มใช้ครั้งแรกเมื่อ พ.ศ. 2531

## ดูเพิ่ม
* Domain Name System
* โดเมนระดับบนสุดตามรหัสประเทศ

## อ้างอิง
* รายชื่อโดเมนระดับบนสุดตามรหัสประเทศ 

be
.pt

**.pt** เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับประเทศโปรตุเกส เริ่มใช้ครั้งแรกเมื่อ พ.ศ. 2531

## ดูเพิ่ม
* Domain Name System
* โดเมนระดับบนสุดตามรหัสประเทศ

pt
.au

**.au** เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับประเทศออสเตรเลีย เริ่มใช้ครั้งแรกเมื่อ 5 มีนาคม ค.ศ. 1986 .au Domain Administration (auDA) เป็นหน่วยงานในการจัดการนโยบายชื่อโดเมน โดยตั้งแต่เดือนกรกฎาคม ค.ศ. 2018 การลงทะเบียนชื่อโดเมนดำเนินการโดยบริษัทอาฟิเลียส (Afilias)

## ประวัติ
ชื่อโดเมนนี้ได้รับการจัดสรรครั้งแรกในปี ค.ศ. 1986 โดยจอน โพสเทล (Jon Postel) ซึ่งเป็นผู้ดำเนินการขององค์การกำหนดหมายเลขอินเทอร์เน็ต (Internet Assigned Numbers Authority, IANA) ให้แก่เควิน รอเบิร์ต เอลซ์ (Kevin Robert Elz) แห่งมหาวิทยาลัยเมลเบิร์น

หลังจากกระบวนการประมาณห้าปีในช่วงคริสต์ทศวรรษ 1990 อุตสาหกรรมอินเทอร์เน็ตได้จัดตั้งหน่วยงานกำกับดูแลตนเองที่มีชื่อว่า .au Domain Administration (auDA) เพื่อดำเนินการกับโดเมน

หน่วยงานได้รับการยอมรับจากองค์กรความร่วมมือด้านการจัดสรรชื่อและหมายเลขทางอินเทอร์เน็ต (ICANN) ในปี ค.ศ. 2001 และเริ่มดำเนินการตามระบบการแข่งขันใหม่สำหรับการจดทะเบียนโดเมนในวันที่ 1 กรกฎาคม ค.ศ. 2002

ตั้งแต่ใช้ระบบใหม่นี้ การจดทะเบียนใด ๆ จะต้องกระทำคำสั่งผ่านผู้ให้บริการจดทะเบียน (registrar)

## ดูเพิ่ม
* ระบบการตั้งชื่อโดเมน
* โดเมนระดับบนสุดตามรหัสประเทศ

## อ้างอิง

## แหล่งข้อมูลอื่น
* รายชื่อโดเมนระดับบนสุดตามรหัสประเทศ 

au
หมวดหมู่:ก่อตั้งในประเทศออสเตรเลียในปี พ.ศ. 2529
.ee

**.ee** เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับประเทศเอสโตเนีย เริ่มใช้ครั้งแรกเมื่อ พ.ศ. 2535

## ดูเพิ่ม
* Domain Name System
* โดเมนระดับบนสุดตามรหัสประเทศ

ee
.nz

**.nz** เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับประเทศนิวซีแลนด์ บริหารโดย InternetNZ ซึ่งมีบริษัทในเครือคือ Domain Name Commission Limited (DNCL) เป็นผู้ควบคุมดูแลและแก้ไขข้อพิพาท การลงทะเบียนจะดำเนินการผ่านผู้ให้บริการจดทะเบียนที่ได้รับอนุญาต  มีโดเมนที่ลงทะเบียนกับ .nz อยู่ที่ 747,256 โดเมน

## ดูเพิ่ม
* .kiwi
* Domain Name System
* โดเมนระดับบนสุดตามรหัสประเทศ

## อ้างอิง

## แหล่งข้อมูลอื่น
* IANA .nz whois information
*.nz registry 
* .nz Domain Name Commission
* List of .nz authorised registrars

nz
จุดแดงใหญ่

[thumbnail|250px|จุดแดงใหญ่ ที่เห็นจาก[ยานวอยเอเจอร์ 1]]

**จุดแดงใหญ่** คือพายุหมุนขนาดใหญ่บนดาวพฤหัสบดี ซึ่งปรากฏบริเวณซีกใต้ของดาว เป็นจุดสังเกตอันเด่นชัดของดาวเคราะห์นี้ ซึ่งถูกเฝ้าสังเกตมานานกว่าสามร้อยปีแล้ว พายุนี้หมุนในทิศทางทวนเข็มนาฬิกา รอบการหมุนประมาณ 6 วันของโลก หรือ 14 วันของดาวพฤหัสบดี มีขนาดวัดจากตะวันตก-ตะวันออก 24-40,000 กิโลเมตร และวัดจากใต้-เหนือ 12-14,000 กิโลเมตร ขนาดของพายุนี้ใหญ่มากจนสามารถบรรจุดาวเคราะห์ที่ใหญ่ขนาดโลกได้ถึง 12ดวง สีของพายุที่เกิดบนดาวพฤหัสบดีนั้น ขึ้นอยู่กับระดับความสูงของพายุที่เกิดขึ้นบนดวงดาว ถ้าระดับต่ำจะเห็นเป็นสีน้ำเงิน สูงขึ้นมาจะเป็นสีส้มเข้ม สีขาวและสูงที่สุดจะเป็นสีแดง

## อ้างอิง

หมวดหมู่:ดาวพฤหัสบดี
เคโระ

**เคโระ** เป็นเสียงร้องของกบในภาษาญี่ปุ่น อาจหมายถึง

* เคโระเคโระเครอปปี้ - กบสีเขียว คาแรกเตอร์สินค้าของซานริโอ
* เคโระจัง - ชื่อเล่นของเคลเบรอส จากเรื่องซากุระ มือปราบไพ่ทาโรต์
* เคโระจัง - ชื่อเล่นที่ ฮินาตะ อากิ ใช้เรียกสิบโทเคโรโระ ในเรื่องเคโรโระ ขบวนการอ๊บอ๊บป่วนโลก 
* มิโดริคาวะ เคโระ - ตัวละครในเรื่องร็อคแมนเอ็กเซ่
เดอะเซ็นเตอร์

**เดอะเซ็นเตอร์** (จีนตัวเต็ม: 中環中心; อังกฤษ: The Center) เป็นตึกระฟ้าที่สูงเป็นอันดับที่ 5 ในฮ่องกง มีความสูง 346 เมตร หรือ 1,135 ฟุต  มีทั้งหมด 73 ชั้น สร้างแล้วเสร็จเมื่อปี ค.ศ. 1998 โดยเป็นตึกที่เน้นความเป็นธรรมชาติและความปลอดโปร่งเป็นหลัก ลักษณะของตึกมีลักษณะเป็นรูปแฉกดาว เป็นหนึ่งในไม่กี่อาคารในฮ่องกงที่ใช้โครงสร้างเหล็กและไม่มีการใช้แกนคอนกรีตเสริมเหล็ก

## อ้างอิง


## ดูเพิ่ม
* ตึกระฟ้า

หมวดหมู่:ตึกระฟ้าในฮ่องกง

หมวดหมู่:ก่อตั้งในฮ่องกงในปี พ.ศ. 2541
รายชื่อประธานรัฐสภาไทย

**รายชื่อ[[ประธานรัฐสภาไทย]]** โดยอ้างอิงจากข้อมูลของรัฐสภา

## รายชื่อประธานรัฐสภาไทย

## อดีตประธานรัฐสภาที่ยังมีชีวิตอยู่
ปัจจุบันมีอดีตประธานรัฐสภาที่ยังมีชีวิตอยู่ 9 คน (ไม่นับรวมผู้ที่รักษาการ) ได้แก่

ไฟล์:Flag of the President of the National Assembly of Thailand.svg| **[[อุกฤษ มงคลนาวิน]]**  (วาระ: พ.ศ. 2527–2532, พ.ศ. 2534–2535)  
ไฟล์:Flag of the President of the National Assembly of Thailand.svg| **[[มีชัย ฤชุพันธุ์]]**  (วาระ: พ.ศ. 2535, พ.ศ. 2549–2551)  
ไฟล์:Chuan Leekpai 2010-04-01.jpg| **[[ชวน หลีกภัย]]**  (วาระ: พ.ศ. 2562–2566)  
ไฟล์:Uthai Pimchaichon 2004 (cropped).jpg|  **[[อุทัย พิมพ์ใจชน]]**  (วาระ: พ.ศ. 2519, พ.ศ. 2544–2548)  
ไฟล์:Wan Muhammad Noor Matha at Chiang Rai in 2009.jpg| **[[วันมูหะมัดนอร์ มะทา]]**  (วาระ พ.ศ. 2539–2543, พ.ศ. 2566–2568)  
ไฟล์:นายพรเพชร วิชิตชลชัย ประธานวุฒิสภา Photographed by Peak Hora 02 (cropped).jpg|  **[[พรเพชร วิชิตชลชัย]]**  (วาระ: พ.ศ. 2557–2562)  
ไฟล์:โภคิน พลกุล 2020.jpg|  **[[โภคิน พลกุล]]**  (วาระ: พ.ศ. 2548–2549)  
ไฟล์:ประชุมสถาบันพระปกเกล้า 3 (cropped).jpg|  **[[สมศักดิ์ เกียรติสุรนนท์]]**  (วาระ: พ.ศ. 2554–2556)  
ไฟล์:Yongyuth Tiyapairat.jpg| **[[ยงยุทธ ติยะไพรัช]]**  (วาระ: พ.ศ. 2551)  


## ดูเพิ่ม
* รายชื่อประธานสภาผู้แทนราษฎรไทย
* รายชื่อประธานวุฒิสภาไทย
* รายชื่อนายกรัฐมนตรีไทย
* รายพระนามและชื่ออธิบดีศาลฎีกาและประธานศาลฎีกา

## อ้างอิง

* ประธานรัฐสภาไทย 
* ประธานรัฐสภาไทย 

หมวดหมู่:การเมืองไทย
หมวดหมู่:รายนามบุคคล
หมวดหมู่:รัฐสภาไทย
หมวดหมู่:ประธานรัฐสภาไทย
คิววัน

**คิววัน** (Q1) เป็นตึกระฟ้าที่สูงที่สุดในออสเตรเลีย และสูงเป็นอันดับที่ 20 ของโลก ตั้งอยู่ที่เมืองโกลด์โคสต์ โดยมีความสูง 323 เมตร หรือ 1,058 ฟุต และมีทั้งหมด 80 ชั้น เป็นอาคารที่สูงที่สุดในประเทศออสเตรเลียและซีกโลกใต้ เคยครองตำแหน่งอาคารที่พักอาศัยที่สูงที่สุดในโลก ก่อนที่จะเสียตำแหน่งให้กับอาคารเดอะมาริน่าทอร์ช ที่เมืองดูไบ ในปี ค.ศ. 2011 ปัจจุบันอยู่ในอันดับที่ 5 ของโลก

## อ้างอิง

## ดูเพิ่ม
* ตึกระฟ้า

## แหล่งข้อมูลอื่น
* เว็บไซต์ตึกคิววัน

หมวดหมู่:สิ่งก่อสร้างในรัฐควีนส์แลนด์
หมวดหมู่:ตึกระฟ้าในประเทศออสเตรเลีย
เคแอลเอ็ม

**เคแอลเอ็ม โรยัลดัตช์ แอร์ไลน์** () เป็นสายการบินประจำชาติและสายการบินที่ใหญ่ที่สุดของประเทศเนเธอร์แลนด์ โดยมีฐานการบินหลักในท่าอากาศยานอัมสเตอร์ดัมสคิปโฮล สายการบินเป็นสายการบินลูกในกลุ่มสายการบินแอร์ฟรานซ์–เคแอลเอ็มและเป็นสมาชิกพันธมิตรสายการบินสกายทีม เคแอลเอ็มถือเป็นเป็นสายการบินที่เก่าแก่ที่สุดที่ยังคงให้บริการอยู่ โดยก่อตั้งขึ้นในเดือนตุลาคม ค.ศ. 1919 เคแอลเอ็มมีฝูงบิน 110 ลำ และให้บริการเที่ยวบินสู่จุดหมายปลายทาง 164 แห่งทั่วโลก

## ประวัติ

### การควบรวมกิจการกับแอร์ฟรานซ์
ในวันที่ 30 กันยายน ค.ศ. 2003 แอร์ฟรานซ์และเคแอลเอ็ม ได้ประกาศว่าจะมีการควบรวมสายการบินทั้งสองในชื่อใหม่ คือแอร์ฟรานซ์–เคแอลเอ็ม และเกิดการควบรวมขึ้นในวันที่ 5 พฤษภาคม ค.ศ. 2004

## กิจการองค์กร

### สำนักงานใหญ่
thumb|สำนักงานใหญ่ของแคแอลเอ็มที่อัมสเทลวีน
สำนักงานใหญ่ของเคแอลเอ็มตั้งอยู่ที่อัมสเทลวีน ใกล้กับท่าอากาศยานอัมสเตอร์ดัมสคิปโฮล สำนักงานแห่งนี้ก่อสร้างในช่วงปี 1968-1970 โดยก่อนหน้าเคแอลเอ็มมีสำนักงานใหญ่อยู่ในพื้นที่ของท่าอากาศยานสคิปโฮลในฮาร์เลมเมอร์เมร์. 

### บริษัทลูก
บริษัทลูกของเคแอลเอ็มมีดังนี้:

### เคแอลเอ็ม เอเชีย
[thumb|[โบอิง 777|โบอิง 777-200อีอาร์ ในลวดลายของเคแอลเอ็ม เอเชีย]]**เคแอลเอ็ม เอเชีย** () เป็นสายการบินลูกของเคแอลเอ็ม โดยมีการจดทะเบียนในไต้หวัน สายการบินก่อตั้งขึ้นในปีค.ศ. 1995 เพื่อให้บริการเที่ยวบินไปยังไทเปโดยไม่กระทบต่อสิทธิ์การจราจรของเคแอลเอ็ม สำหรับจุดหมายปลายทางในสาธารณรัฐประชาชนจีน เคแอลเอ็มเริ่มให้บริการเที่ยวบินอัมสเตอร์ดัม-กรุงเทพฯ-ไทเป ด้วยเครื่องบินโบอิง 747-400 และโบอิง 747-400 คอมบิ ก่อนเปลี่ยนมาให้บริการเครื่องบินโบอิง 777-200อีอาร์ เจ็ดลำและโบอิง 777-300 อีอาร์ สองลำ ในเดือนมีนาคม ค.ศ. 2012 ปัจจุบัน ค.ศ. 2024 เคแอลเอ็ม เอเซีย ให้บริการเส้นทาง กรุงเทพ อัมสเตอร์ดัม ในบางครั้งบางคราวสลับกับเคแอลเอ็ม

### ผลประกอบการ
ผลประกอบการของเคแอลเอ็มในช่วงปี 2011-2022 มีดังนี้:

## จุดหมายปลายทาง

ณ เดือนเมษายน ค.ศ. 2024 เคแอลเอ็มให้บริการจุดหมายปลายทาง 164 แห่งจากท่าอากาศยานอัมสเตอร์ดัมสคิปโฮล ข้อตกลงการใช้รหัสร่วมกันทำให้จำนวนปลายทางทั้งหมดที่ให้บริการผ่านเคแอลเอ็มรวมเป็น 826

### ข้อตกลงการบินร่วม
เคแอลเอ็มได้ทำข้อตกลงการบินร่วมกับสายการบินดังต่อไปนี้:

* แอโรไลนาอาร์เจนตินา
* อาเอโรเมฆิโก
* แอร์อัสตานา
* แอร์บอลติก
* แอร์ยูโรปา
* แอร์ฟรานซ์
* แอร์เซอร์เบีย
* บางกอกแอร์เวย์ส
* เบลาเวีย
* บัลแกเรียแอร์
* ไชนาแอร์ไลน์
* ไชนาอีสเทิร์นแอร์ไลน์
* ไชนาเซาเทิร์นแอร์ไลน์
* โคปาแอร์ไลน์
* โครเอเชียแอร์ไลน์
* เช็กแอร์ไลน์
* เดลตาแอร์ไลน์
* สายการบินเอทิฮัด
* การูดาอินโดนีเซีย
* จอร์เจียแอร์เวย์
* โกว์ลีญัสอาแอเรียส
* อินดิโก
* อิตาแอร์เวย์
* เคนยาแอร์เวย์
* เคแอลเอ็มซิตีฮปเปอร์
* เคเอ็มมอลตาแอร์ไลน์
* โคเรียนแอร์
* โลแกนแอร์
* มาเลเซียแอร์ไลน์
* มิดเดิลอีสต์แอร์ไลน์
* เพกาซัสแอร์ไลน์
* เซาเดีย
* เสฉวนแอร์ไลน์
* ทารูม
* ทรานเซเวีย
* เวียดนามแอร์ไลน์
* เวอร์จินแอตแลนติก
* เวสต์เจ็ต
* ไวเดอโรว์
* วินแอร์
* เซี่ยเหมินแอร์

## ฝูงบิน
ณ เดือนพฤษภาคม ค.ศ. 2024 เคแอลเอ็มมีฝูงบิน ดังนี้

## อ้างอิง

## แหล่งข้อมูลอื่น

* เคแอลเอ็ม 

หมวดหมู่:สายการบินประจำชาติ
หมวดหมู่:สกายทีม
หมวดหมู่:สายการบินที่ก่อตั้งในปี พ.ศ. 2462
หมวดหมู่:บริษัทเนเธอร์แลนด์ที่ก่อตั้งในปี พ.ศ. 2462
หมวดหมู่:สายการบินสัญชาติเนเธอร์แลนด์
หมวดหมู่:แอร์ฟรานซ์–เคแอลเอ็ม
แอโร L-39 อัลบาทรอส

**แอโร L-39 อัลบาทรอส**  ()  แอล-39 เป็นเครื่องบินฝึกที่ได้รับการพัฒนาโดยประเทศเชคโกสโลวาเกีย เริ่มทำการบินเป็นครั้งแรกในวันที่ 4 พฤศจิกายน ค.ศ. 1968 สายการผลิตเริ่มในปี ค.ศ. 1972 และประจำการในกองทัพอากาศเชกโกสโลวาเกีย ในปี ค.ศ. 1974 และในปี ค.ศ. 1978 เริ่มประจำการในกองทัพอากาศโซเวียต เครื่องบินแอล-39 เป็นเครื่องบินเจ๊ตฝึกมาตรฐานสำหรับกองทัพอากาศในกลุ่มประเทศกติกาสนธิสัญญาวอร์ซอ

## รายละเอียด L-39 อัลบาทรอส
300px|right
* **ผู้สร้าง** บริษัท แอโร โวโดโชดาย เนชันแนล (เชคโกสโลวาเกีย)
* **ประเภท** เจ๊ตฝึกขั้นต้น-ขั้นสูง 2 ที่นั่งเรียงกัน
* **เครื่องยนต์** เทอร์โบแฟน วอร์เธอร์ ไตตัน (ลีฟเชนโก เอแอล-25 ทีแอล) ให้แรงขับ 1,720 โลกรัม 1 เครื่อง
* **กางปีก** 9.45 เมตร
* **ยาว** 12.32 เมตร
* **สูง** 4.72 เมตร
* **พื้นที่ปีก** 18.80 ตารางเมตร
* **น้ำหนักเปล่า** 3,330 กิโลกรัม
* **น้ำหนักรวมปกติ** 4,570 กิโลกรัม
* **น้ำหนักวิ่งขึ้นปกติ** 5,270 กิโลกรัม
* **อัตราเร็วขั้นสูง** 700กิโลเมตร/ชั่วโมง ที่ระดับน้ำทะเล
** 780 กิโลเมตร/ชั่วโมง ที่ระยะสูง 6,000 เมตร
* **อัตรเร็วเดินทาง** 680 กิโลเมตร/ชั่วโมง ที่ระยะสูง 5,000 เมตร
* **อัตราไต่ขั้นต้น** 22 เมตร/วินาที
* **เพดานบินใช้งาน** 11,500 เมตร
* **พิสัยบินไกลสุด** 850 กิโลเมตร เมื่อใช้เชื้อเพลิงภายในลำตัว
** 1,600 กิโลเมตร เมื่อติดตั้งถังเชื้อเพลิงอะไหล่ขนาด 350 ลิตร 2 ถัง
* **อาวุธ** อาวุธปล่อยอากาศสู่อากาศ
** กระเปาะจรวดขนาด 57 มม. กระเปาะละ 16 นัด 2 กระเปาะ
** สามารถติดตั้งปืนใหญ่อากาศ ขนาด 23 มม. 1 กระบอก และลูกระเบิดขนาดต่างๆ ที่ใต้ปีก 4 ตำบล รวมเป็นน้ำหนัก 1,100 กิโลกรัม

## อ้างอิง
* อภิวัตน์ โควินทรานนท์,อากาศยาน1979ฉบับเครื่องบิน,เอวิเอชั่น ออบเซิร์ฟเวอร์,กรุงเทพ,2522

อ